ગેજેટ ડેસ્કઃ સાઉથ કોરિયન ઇલેક્ટ્રોનિક જાયન્ટ સેમસંગે જર્મનીના બર્લિન શહેરમાં આયોજિત IFA ઇવેન્ટમાં પોતાના પહેલા 8K રિઝોલ્યુશનવાળા ટીવી Q900Rનું વેચાણ શરૂ કરવામાં આવશે તેવી જાહેરાત કરી છે. સેમસંગનું આ ટીવી 4K કરતાં પણ વધુ રિઝોલ્યુશન ધરાવે છે. સેમસંગનું આ ટીવી QLED પેનલ ધરાવે છે. આ ટીવી 65, 75, 82 અને 85 ઇંચની સાઇઝમાં આવશે. સેમસંગનું 8K QLED ટીવી 4000 નીટ્સની સુપર બ્રાઇટનેસ ધરાવે છે. આ ટીવી સેમસંગ અને એમેઝોનના નવા HDR10+ ફોરમેટને સપોર્ટ કરે છે.